EuroBench/eurobench-wiki-sk-topics huggingface dataset:
Téma: Vrchy
Soufrière je aktívny stratovulkán, nachádzajúci sa v severnej časti ostrova ostrov Svätý Vincent v Karibiku. Vrchol sopky je tvorený 1,6 km širokým kráterom, ktorého severovýchodná stena je porušená následkom erupcie v roku 1812. V kráteri sa nachádza vulkanické jazierko a v jeho strede menší vulkanický dóm, pochádzajúci z erupcie v roku 1979. Je to najmladšie vulkanické centrum ostrova (staršie sopečné útvary sú Morne Garu, Grand Bonhomme a celá juhovýchodná časť ostrova). Historicky doložené erupcie Soufrière sú z rokov 1718, 1784, 1812, 1814, 1902, 1971 a 1979. Výbuchy v rokoch 1812, 1902 a 1979 boli veľmi veľké (objem vyvrhnutých produktov bol rádovo desiatky miliónov m3) a vyžiadali si aj obete na životoch (erupcia v roku 1902 usmrtila asi 1 600 obetí). Freatická explózia, ktorá začala 6. mája 1902 sa odohrala len dva dni pred katastrofou na ostrove Martinik, keď správy o výbuchu Soufrière zapríčinili, že obyvatelia mesta Saint-Pierre nedbali na varovné signály sopky Pelée, neopustili mesto a na nasledujúci deň ich usmrtili početné pyroklastické prúdy, rútiace sa dole svahmi vulkánu.
Téma: Rieky
Donaubrücke Hainburg (doslova "Hainburský dunajský most") je most cez rieku Dunaj v Rakúsku, v spolkovej krajine Dolné Rakúsko v meste Hainburg an der Donau, ktorý spája spája Hainburg a Engelhartstetten. Je to cestný zavesený most s A-pylónom. Dokončený bol v roku 1972. Je to oceľový most, z ocele je mostovka, pylón aj závesné laná. Jeho rozpätia sú 138 m, 228 m a 60 m, výška pylónu 76,33 m, výška mostovky 3,5 m a jej šírka 13,4 m. Oceľovú konštrukciu vyrobila spoločnosť Waagner Biro AG. Cez most vedie dvojpruhová cesta a po každej strane je chodník pre chodcov a cyklistov.
Téma: Vrchy
Triglav (2 864 m) je najvyšší vrch Slovinska a Júlskych Álp. Nachádza sa v Triglavskom národnom parku a je zobrazený aj na slovinskom znaku a vlajke. Posledný úsek výstupu je zaistený oceľovými lanami. Svoje pomenovanie získal podľa starodávneho slovanského božstva, ktorého tri hlavy zastupovali v ľudovej mytológii nebo, zem a podzemnú ríšu.
Téma: Filmy
Červené víno je slovenský film z roku 1976. Film je dvojdielnou kinoverziou trojdielneho rovnomenného televízneho filmu režiséra Andreja Lettricha z roku 1972.
Téma: Medicína
Slabinová oblasť (regio inguinalis), všeobecne známa ako slabiny, je miestom vzniku slabinovej prietrže (hernia inguinalis). Na mieste prietrže sa brušná stena oslabí a môžu cez ňu prestupovať vnútrobrušné orgány (viscera). Obojstranné oslabenie brušnej steny v slabinovej oblasti spôsobuje prítomnosť slabinových kanálov, miest, kadiaľ prestupujú u muža semenné povrazce, u ženy oblý väz maternice (ligamentum teres uteri).
Téma: Politici
Nadežda Konstantinovna Krupská (rus. Надежда Константиновна Крупская – Nadežda Konstantinovna Krupskaja; * 26. február 1869, Petrohrad – † 27. február 1939, Moskva) bola manželka V.I. Lenina. Bola sovietskou politickou pracovníčkou, pedagogičkou a organizátorkou sovietskeho školstva. V júli 1898 sa stala manželkou V. I. Lenina a zostala s ním do konca života. Krupská spracovala otázky polytechnického vzdelania a spojenia výchovy a vyučovania s výrobnou praxou. Bola činná v medzinárodnom komunistickom hnutí. Od roku 1931 bola členkou AV SSSR.
Téma: Medicína
Vigilancia môže byť: bdelý stav vedomia charakterizovaný pripravenosťou a pohotovosťou k určitej činnosti (konaniu), najčastejšie spájaný s pozornosťou nepresne: bdelosť bdelé očakávanie zriedkavo a nepravidelne sa vyskytujúcich signálov, ktoré sa líšia iba málo od podnetov, ktoré nemajú pre vykonávanú činnosť žiaden význam pracovné situácie charakterizované takým očakávaním stav človeka, ktorý vykovánava činnosť spojenú s takými očakávaniami
Téma: Futbal
Alexandre Rodrigues da Silva známy ako Alexandre Pato (* 2. september 1989, Pato Branco) je brazílsky futbalový hráč, hrajúci za taliansky klub AC Miláno. Meria 179 cm a váži 71 kg. Medzi jeho prednosti patrí technika, rýchlosť a zakončenie. V roku 2008 získal s brazílskou reprezentáciou bronzovú medailu na olympijských hrách v Pekingu. Dňa 7. júla 2009 sa oženil s brazílskou herečkou Stéphany Britovou.
Téma: Politici
Ferdinand Marcos (* 11. september 1917, Sarrat, Ilocos Norte, Filipíny – 28. september 1989, Honolulu, USA) bol 10. prezident Filipín (od 1965 do 1986). Bol právnikom a členom snemovne reprezentantov (1949 – 1959) a člen senátu (1959 – 1965). V rokoch 1963 až 1965 bol prezidentom senátu. Ako prezident sa zaslúžil o rozvoj v oblasti infraštruktúry, pozemkovej reformy, sociálnych a politických reforiem a v medzinárodnej politike. Napriek tomu bola jeho vláda poznačená autoritarizmom, korupciou, despotizmom, nepotizmom, politickými represiami a porušovaním ľudských práv. Ťažil zo značného kultu osobnosti, ktorý bol na Filipínach v čase jeho vlády. V roku 1983 bola jeho vláda zapojená do vraždy opozičného lídra Benigna Aquina. To spustilo vlnu udalostí, napríklad nečisté prezidentské voľby, ktoré viedli k revolúcii vo februári 1986. Výsledkom revolúcie bolo jeho zvrhnutie a Marcos odišiel do exilu na Havaji. Do úradu prezidenta nastúpila vedúca osobnosť revolúcie, manželka zavraždeného Aquina Corazon Aquinová.
Téma: Futbal
Eredivisie je najvyššia holandská futbalová súťaž. Bola založená v roku 1956. Ligu tvorí celkovo 18 klubov, ktoré zvyčajne od augusta do mája súťažia o holandský titul. Každý tím odohrá počas sezóny 34 zápasov a celkovo sa odohrá až 306 zápasov. Najviac ligových titulov má Ajax, celkovo 36. Feyenoord je aktuálnym víťazom sezóny 2022/23.
Téma: Filmy
Aristomačky alebo Mačky aristokratky (angl. The Aristocats) je americký animovaný film z roku 1970, produkovaný spoločnosťou Walt Disney Productions. Ide o v poradí 20. celovečerný animovaný film, zaraďovaný do takzvanej „animovanej klasiky Walta Disneyho“.
Téma: Spisovatelia
Básnik (knižne: poet, poeta), resp. poetka je osoba, ktorá sa venuje tvorbe poézie (básní). Činnosť takejto osoby, ako aj jej výtvory možno označiť slovom básnictvo, ktoré možno použiť aj ako osobné kolektívum. S básnictvom sú asociované múzy Kalliopé (patrónka hrdinskej epiky), Erato (patrónka milostného básnictva) a Tália (patrónka komédie).
Téma: Vtáky
Ibisovec hnedý alebo ibis hnedý (lat. Plegadis falcinellus) je druh brodivca z čeľade ibisovité (Threskiornithidae). Hniezdi v južnej časti Európy, v Afrike a v Austrálii. V Indii sa objavuje ako nehniezdiaci. Podľa Medzinárodnej únie na ochranu prírody a prírodných zdrojov ibisovec hnedý patrí medzi najmenej ohrozené druhy, trend celkovej populácie je klesajúci, avšak niektoré populácie majú stúpajúci trend, napríklad Európska. V severnej Amerike bol zaznamenaný štatisticky významný nárast, za obdobie 40 rokov sa zvýšili stavy o 3800% (150% na dekádu). Prieskum bol vykonaný na časti populácie menšej ako 50% celkovej.
Téma: Rieky
Rieka svätého Vavrinca (angl. Saint Lawrence River, franc. Fleuve Saint-Laurent) je mohutná severoamerická rieka spájajúca Veľké kanadské jazerá s Atlantickým oceánom. Rieka svätého Vavrinca v užšom slova zmysle nemá klasický prameň, ale vyteká pri meste Kingston z Ontárijského jazera, posledného zo sústavy Veľkých kanadských jazier. Spočiatku, na krátkom, asi 150 kilometrovom úseku tvorí prirodzenú hranicu medzi Kanadou a USA. V tejto oblasti je rieka posiata mnohými ostrovmi, aj preto sa tento úsek nazýva Tisíc ostrovov. Rieka svätého Vavrinca preteká cez najväčšie mestá kanadskej provincie Quebec Montreal a Quebec a po 1 197 km sa vlieva do Zálivu svätého Vavrinca. Hranice ústia rieky do zálivu sú veľmi postupné a neurčité. Ústie Rieky svätého Vavrinca sa považuje za najväčšie ústie rieky do mora na svete. Rieka svätého Vavrinca v širšom slova zmysle je chápaná aj ako sústava riek navzájom prepojených Veľkými kanadskými jazerami. Pri takomto chápaní sa za prameň rieky najčastejšie považuje prameň rieky North River v americkom štáte Minnesota. Postupne sa menia mená toku nasledovne: Saint Louis River, Horné jazero, Saint Marys River, Hurónske jazero, Saint Clair River, jazero Saint Clair, Detroit River, Erijské jazero, rieka Niagara, Ontárijské jazero a Rieka svätého Vavrinca. Pri takomto chápaní má rieka dĺžku 3 058 km a odvodňuje územie s rozlohou 1,03 milióna km2. Priemerný prietok pri ústí je 10 400 m³/s. Prvý Európan, ktorý sa plavil po rieke bol Jacques Cartier. Dorazil k nej 9. júna 1534 a zabral okolité územie pre francúzskeho kráľa Františka I. Až do začiatku 17. storočia Francúzi označovali Rieku svätého Vavrinca po Montreal a odtiaľ rieku Ottawa názvom Kanadská rieka. Rieka svätého Vavrinca slúžila ako hlavná trasa pre objavovanie severoamerického vnútrozemia Európanmi. Pôvodne bola Rieka svätého Vavrinca splavná iba po kaskády Lachine pri Montreale. Po vybudovaní systému umelých kanálov sa však rieka stala dôležitou dopravnou spojnicou, ktorá umožňuje
Téma: Spisovatelia
Svätý Filoxén z Mabbúgu (iné mená pozri nižšie; * okolo 440, Tahal, Bet Garmaj – † 523/524, Gangra, Paflagónia/Filippopolis) bol sýrsky teológ, spisovateľ a monofyzitský (miafyzitský) biskup v Hierapolise (aj Mabbúg). Jeho práca reprezentuje najlepšiu syntézu gréckej a sýrskej intelektuálnej tradície. Bol ovplyvnený alexandrijskou školou a teológiou svätého Cyrila z Alexandrie. Ako jeden z prvých oživil tradíciu sýrskej symbolickej teológie. Významne prispel aj k sýrskemu literárnemu dedičstvu. Napísal početné diela (homílie, komentáre, asketické traktáty), významný je preklad gréckeho Nového Zákona do sýrčiny na ktorého vzniku sa podieľal. Jakobitská cirkev ho uctieva ako svätého. Jeho spomienka pripadá na viacero dní: 10. december (smrť), 18. február (translácia ostatkov), 1. a 2. apríl, 16. a 18. august (vysviacka).
Téma: Filmy
Boj sa skončí zajtra je slovenský film režiséra Miroslava Cikána z roku 1951. Hudbu k filmu zložil Eugen Suchoň. Zaujímavú príhodu v súvislosti s filmom popisuje spisovateľ Ladislav Mňačko v poviedke Úsmev v knihe Oneskorené reportáže.
Téma: Medicína
Vred alebo ulkus (lat. ulcus) je ohraničený rozpad tkaniva na koži alebo sliznici, sprevádzaný nekrotizáciou tkaniva a obyčajne aj hnisavým, vodnatým alebo krvavým sekrétom. Príčiny môžu byť lokálne alebo môže byť príčinou celková choroba. Hojí sa granulačným tkanivom a zanecháva jazvu.
Téma: Filmy
A pobežím až na kraj sveta je film režiséra Petra Solana. Námet: Mária Ďuríčková - novela Majka Tárajka Architekt: Miloš Kalina Kostýmy: Milan Čorba Strih: Maximilián Remeň Zvuk: Alexander Pallós
Téma: Vtáky
Pygostyl je skrátená chvostová kosť u vtákov a niektorých dinosaurov zo skupiny Oviraptorosauria (napr. rody Nomingia alebo Conchoraptor). Vzniká zrastením niekoľkých posledných chvostových stavcov.
Téma: Politici
Kráľ (z lat. Carolus = Karol Veľký) je titul panovníka kráľovstva, druhá najvyššia monarchistická hodnosť po cisárovi a pred kniežaťom či vojvodom. Kráľovstvo je hodnosť zastávaná kráľom alebo štátno-politický celok, ríša, krajina, v ktorej vládne kráľ alebo forma vlády s kráľom na čele. Názvy v niektorých iných jazykoch: lat. rex nem. König maď. király [kiráj] angl. king fr. roi [rua] špan. rey tal. re star.gr. Βασιλεύς (Basileus) V konštitučných monarchiách je len reprezentatívnou hlavou štátu s obmedzenými právomocami. V absolutistických monarchiách je kráľ neobmedzeným vládcom. V stavovskej monarchii sa zodpovedá stavom. Pôvodne sa králi väčšinou volili. Vo včasnom stredoveku bol v Európe titul kráľ väčšinou spätý s cirkvou. Udeliť tento titul mohol len pápež. Tento fakt je určený tým, že v rámci prechodu od kmeňovej spoločnosti k štátu zohrávalo kresťanstvo veľkú zjednocovaciu úlohu a stalo sa oporou monarchie ako formy vlády - Jeden Pán na Nebi, jeden Pán na Zemi. Vo vrcholno a neskorostredovekej Európe udeľoval hodnosť kráľa, resp. si nárokoval právo udeľovať túto hodnosť, rímskonemecký cisár. Často dochádzalo medzi pápežom a rímskonemeckým cisárom v tomto ohľade k sporom. V niektorých štátoch resp. v Európe, v prípadoch, kedy sa kráľovský titul udeľoval dedične, sa kráľovská koruna dedila podľa zásady primogenitúry - prvorodený - po meči, ak mal kráľ syna a dcéru, nástupcom sa stal syn. Existovali však aj iné spôsoby, ako napríklad princíp seniorátu (najstaršieho v rodine). Kuriózny je princíp avunkulátu, v ktorom po ujcovi (matkinom bratovi) nastupuje jeho synovec. Od obdobia stavovskej monarchie (17. storočie) boli králi volení stavmi. V Poľsku bol tento princíp praxou už predtým. Vždy však platilo, že ak nebol nástupca, tak tohto volil nejaký zastupiteľský orgán šľachty (dvorské rady, snemy, neskôr stále zhromaždenia stavov). Kráľ bol najvyšší správny, súdny, zákonodárny orgán a veliteľ vojska. V raných dobách bolo územie štátu považované za patrimonium d
Téma: Vrchy
Hostýn je vrch v Hostýnskych vrchoch na Morave, 3 km juhovýchodne od Bystřice pod Hostýnem. Patrí medzi významné pútnické miesta a s výškou 734,6 m n. m. je dominantou okolia. Nižší z dvojice vrcholov dosahuje výšku 718 m n. m..
Téma: Vrchy
Zaistená cesta (ľudovo aj fer(r)ata, via ferrata, klettersteig [vyslov: kleterštajg]; z tal. via ferrata – železom opatrená cesta, resp. z nem Klettersteig – horolezecký strmý chodník) je cesta v náročnom horskom teréne, ktorá je vybavená istiacimi fixnými lanami, železnými stúpačkami prípadne ďalšími umelými pomôckami, ktorých cieľom je zvýšenie bezpečnosti prechádzajúcich osôb a sprístupnenie ťažšieho terénu návštevníkom, ktorí nemajú skúsenosti s náročnými horolezeckými výstupmi.
Téma: Rieky
Innsbruck je štatutárne mesto ležiace na západe Rakúska v časti Tirolsko. Leží v údolí Innu, v bezprostrednom podhorí Álp, asi 30 km severne od Brennerského priesmyku. V bezprostrednej blízkosti mesta sú vysoké hory, na severe Hafelekar (2334 m) a na juhu Serles (2718 m). Nachádza sa tu množstvo lyžiarských stredísk. V Innsbrucku boli v rokoch 1964 a 1976 Zimné olympijské hry. Meno je zloženinou názvu rieky Inn a slová Brücke (nemecky most), znamená teda most cez rieku Inn. Innsbruck je piate najväčšie mesto Rakúska (so 127 000 obyvateľmi, po Viedni, Grazi, Linzi a Salzburgu). V mestskej aglomerácii Innsbrucku žije približne 165 000 obyvateľov. Innsbruck má univerzitu a ďalšie vysoké školy, je sídlom biskupa a obľúbeným cieľom turistov a lyžiarov. Počet obyvateľov k 1. 1. 2015 bol 126 851.
Téma: Rieky
Iravadi (normovaný slovenský názov; zriedkavo: Iravádí, zriedkavo: Iravadí; po barmsky: ဧရာဝတီမြစ် - výslovnosť vyjadrená slovenskými znakmi: ['ejawödi mji'] alebo ['éjáwödí mji']- (anglické) prepisy: Ayeyarwad(d)y Myit, Eyawadi Myit, Erawadi Myit; tradičný anglický názov: Irrawaddy (River)) je rieka v Mjanmarsku. Je to najdlhšia rieka v krajine (2170 km) a má povodie s veľkostou 411 000 km². Rieka začína na sútoku riek Mali Hka a N'Mai Hka na severe v Kačinskom štáte a tečie zo severu na juh, až kým sa nerozvetvi na deväťramennú deltu pri ústí do Indického oceánu. Mestá pri rieke (zo severu): Myitkina, Bhamo, Mandalaj, Prome, Henzada. Etymológia názvu je sporná.
Téma: Politici
Naréndra Dámodardás Módí (* 17. september 1950, Vadnagar, Gudžarát, India) je politik a súčasný premiér štátu India. Je dlhoročným členom Indickej ľudovej strany a najdlhšie slúžiacim hlavným ministrom v štáte Gudžarát, ktorým bol od roku 2001 do roku 2014. Je prvým premiérom narodeným po zisku nezávislosti štátu India a premiérom bol tiež od roku 2014 do roku 2019. Vo voľbách v Indii v roku 2014 a 2019 bol lídrom Indickej ľudovej strany. Počas vlády Naréndra Módího sa vďaka mnohým rozhodnutiam podarilo znížiť chudobu v Indii v najvyššom množstve za posledné roky a medzi rokmi 2014 až 2019 sa podarilo postaviť 12,5 milióna domov.
Téma: Vtáky
Cygnus (po slovensky labuť) je rod veľkých vodných vtákov z čeľade kačicovité (Anatidae), podčeľade husi (Anserinae). Druhy severnej pologule majú perie čisto biele, na južnej pologuli žijú labute, ktoré majú aj čierne perie. Austrálska labuť čierna je skoro úplne čierna, biele zostávajú len letky. Nohy sú čiernosivé, výnimku tvoria juhoamerické labute, ktorých nohy sú ružové. Zobák je červeno-čierny alebo žlto-čierny. Na Slovensku žijú tri druhy labutí: labuť malá, labuť veľká a labuť spevavá.
Téma: Filmy
Avengers: Pomstitelia je americký akčný sci-fi film, natočený roku 2012, ktorý je tretí finančne najnáročnejší film v histórii[chýba zdroj]. Tento film natočila spoločnosť Marvel Studios a bol distribuovaný spoločnosťou Walt Disney, podľa marvelovského komiksu The Avengers. Vo filme hrali hlavnú úlohu superhrdinovia Captain America (Chris Evans), Thor (Chris Hemsworth), Iron Man (Robert Downey Jr.), Hulk (Mark Ruffalo), Hawkeye (Jeremy Renner), Black Widow (Scarlett Johanssonová), ktorí bojujú proti Lokimu (Tom Hiddleston), bohovi zla a bratovi Thora, ktorý si prišiel podmaniť ľudstvo a vládnuť mu.
Téma: Vrchy
Eiger je 3 970 m vysoká hora v Bernských Alpách. Spolu so štvortisícovkami Mönch (Mních) a Jungfrau (Panna) tvorí dominantné trojvršie nad centrálnou oblasťou regiónu Berner Oberland. Prvá zmienka v latinčine ako „mons Egere“. Geologicky pozostáva z druhohorných vápencov. Slávu mu priniesla jeho severná stena – Eiger Nordwand, ktorá je najväčšou stenou Álp a písala sa v nej história horolezectva. Vnútrom hory (tunelom) vedie zubačka Grindelwald – Jungfraujoch, ktorá má v kopci dve zastávky a okná s vyhliadkou do steny, využívané aj pri záchrankách. V r. 2006 sa vých. stenou zrútilo vyše pol milióna kubických metrov skál, nikto nebol zranený.
Téma: Filmy
Basquiat je autorský debut výtvarníka Juliana Schnabela z roku 1996 o grafity umelcovi Jeanovi-Michelovi Basquiatovi. Film je založený na živote amerického postmodernistického/neoexpresionistického umelca Jeana-Michela Basquiata. Je to prvý film o americkom maliarovi, ktorý napísal a režíroval iný maliar.
Téma: Medicína
Kauzálna patogenéza je príčinná patogenéza. Snaží sa nájsť príčiny chorobných zmien. Zisťuje, či jedna príčina vyvoláva komplex zmien, alebo či pôsobili aj iné faktory a akým spôsobom sa vzájomne ovplyvňovali.
Téma: Vrchy
Großvenediger (3 662 m) je 4. najvyšší vrch Rakúska, ktorý sa nachádza v skupine Venediger patriaci do Vysokých Taur na hraniciach spolkových krajín Salzbursko a Tirolsko.
Téma: Vrchy
Manengouba je názov neaktívnej bazaltovo-trachytickej sopky, nachádzajúcej sa v juhozápadnom Kamerune, juhovýchodne od vulkanického poľa Tombel. Vrchol sopky je tvorený dvoma kalderami: Elengoum a Eboga. Staršia, 6 km široká kaldera Elengoum nie je presne definovaná a vyvinula sa pravdepodobne pred 800 000 až 600 000 rokmmi. Mladšia, 3 km široká kaldera Eboga sa vyvinula pred 250 000 rokmi. Najmladšia vulkanická činnosť vytvorila juhozápadno-severovýchodnú reťaz troskových kužeľov a kráterových jazierok na dne kaldery Eboga, ale nemá presne stanovený vek.
Téma: Medicína
Alergiológia je medicínsky odbor, zameraný na liečbu alergií. Alergia je neznášanlivosť určitej látky. Môže to byť potravina, peľ, prach, vo vzácnych prípadoch sa môže objaviť dokonca aj alergia na slnko alebo chlad. K prejavom alergie patrí kašeľ, nádcha, pálenie a slzenie očí. V horších prípadoch sa môže z alergie vyvinúť astma. Na liečbu alergie, alebo skôr jej príznakov sa používajú lieky uvoľňujúce dýchacie svalstvo. Touto liečbou sa zmierňujú prejavy alergických reakcií.
Téma: Spisovatelia
Luis Vaz de Camões (* 1524/[525, Lisabon alebo Coimbra, Portugalsko – † 10. jún 1580) bol portugalský spisovateľ, považovaný za jednu z najvýznamnejších postáv portugalskej klasicistickej literatúry a portugalskej literatúry ako takej. Preslávil ho hlavne jeho epos Lusovci (Os Lusíadas), ktorý oslavuje hrdinstvo Portugalcov, a ktorý sa stal portugalským národným eposom.
Téma: Futbal
Ashburton Grove, zo sponzorských dôvodov známy ako Emirates Stadium je futbalový štadión nachádzajúci sa v štvrti Islington severnom Londýne a domov futbalového klubu Arsenal FC. Štadión má kapacitu 60 361 miest (všetky na sedenie). Dňa 5. októbra 2004 podpísala spoločnosť Emirates s Arsenalom 15-ročný kontrakt v celkovej odhadovanej výške 100 miliónov £. Dohoda udelila spoločnosti Emirates práva na pomenovanie štadióna a logo spoločnosti sa nachádzalo na dresoch klubu.
Téma: Vtáky
Sčítanie bežných druhov vtákov je monitorovacia metóda, ktorou sa jednotným spôsobom zisťujú dlhodobé trendy početností u bežných druhov vtáctva takmer v celej Európe. Sčítanie má skratku PECBMS na základe oficiálneho názvu Pan European Common Bird Census Monitoring Scheme. Monitoring organizuje European Bird Census Council (EBCC). Na našom území je sčítanie bežných druhov vtákov vykonávané už od roku 1982 (pod názvom Jednotný program sčítania vtákov) s prerušením v rokoch 2002 – 2004 a od roku 2005 sčítanie organizuje Slovenská ornitologická spoločnosť/BirdLife Slovensko spolu s Technickou univerzitou vo Zvolene. Monitoring je vykonávaný formou bodového transektu. Na transekte je 20 bodov s minimálnou vzdialenosťou 300 m. Jednotná klasifikácia trendov: výrazný pokles - pokles signifikantne väčší ako 5% ročne, kritérium - horný limit intervalu spoľahlivosti < 0,95 mierny pokles - signifikantný pokles, ale nie signifikantne väčší ako 5% ročne, kritérium - 0,95 < horný limit intervalu spoľahlivosti < 1,00 výrazný nárast - nárast signifikatne väčší ako 5% ročne, kritérium – spodný limit intervalu spoľahlivosti > 1,05 mierny nárast – signifikantný nárast, avšak nie signifikantneväčší ako 5 % ročne, kritérium – 1,00 < spodný limit intervalu spoľahlivosti < 1,05 stabilný – nárast alebo pokles nie sú signifikantné a zmena je menšia ako 5 % ročne, kritérium – interval spoľahlivosti zahŕň a 1,00, ale spodný limit inter-valu spoľahlivosti > 0,95 a horný limit < 1,05 neistý – nárast alebo pokles nie sú signifikantné, ale nie je isté, že zmena je menšia ako 5 % ročne, kritérium – interval spoľahlivosti zahŕňa 1,00, ale spodný limit intervalu spoľahlivosti < 0,95 a zároveň horný limit > 1,05
Téma: Filmy
Marečku, podejte mi pero! je kultová česko-slovenská filmová komédia z roku 1976, natočená režisérom Oldřichom Lipským podľa scenára Ladislava Smoljaka a Zdeňka Svěráka. Natáčala sa v podniku Agrozet v Roudnici nad Labem a prináša úsmevný pohľad na automatizáciu výroby a jej následky v závode na výrobu poľnohospodárskych strojov.
Téma: Medicína
Diagnóza (skr. Dg. alebo dg.; gr. dia- = skrz, cez; gnosis = poznanie) v lekárstve znamená rozpoznanie choroby a jej pomenovanie. Diagnostika je proces určovania choroby (diagnózy). Choroby je možné rozlíšiť vďaka špecifickým príznakom - symptómom pomocou diagnostických metód. Niekedy sa názov diagnóza používa skrátene pre kód Medzinárodnej klasifikácie chorôb. Vo všeobecnosti sa slovo diagnóza používa vo význame určenie (napríklad diagnóza problému).
Téma: Spisovatelia
Jan Amos Komenský (lat. Iohannes Amos Comenius nem. Johann Amos Comenius; * 28. marec 1592, Slovácko – † 15. november 1670, Amsterdam, Nizozemsko) bol český a moravský (ale prisvojujú si ho aj Maďari, Slováci, Nemci a pod.) biskup Jednoty bratskej, pedagóg, jazykovedec, prírodovedec, humanista, filozof a politik. Mal slovenských predkov. Jeho priezvisko je pravdepodobne odvodené od obce Komňa v okrese Uherské Hradiště. Vyštudoval teológiu a bol ordinovaný za duchovného Jednoty bratskej. Táto cirkev patrila k protestantským cirkvám v Čechách a hlásila sa k husitským tradíciám. Neskôr sa stal jej biskupom. Po porážke českých stavov v bitke na Bielej hore sa Komenský musel skrývať pred cisárskymi vojskami. V tom čase mu na mor zomrela manželka i dve deti. Východisko z trpkej situácie hľadal v práci. Vtedy začal pracovať na svojej knihe Labyrint světa a ráj srdce. V roku 1628 opustil Moravu a pustil sa putovať po Európe. Finančne ho pri tom podporovala bohatá šľachta, ktorá si vážila jeho prácu. Zavádzal úplne nové spôsoby v školskej dochádzke. Hlásal, že školská dochádzka musí byť povinná pre každé dieťa, či je bystré alebo hlúpe, bohaté alebo chudobné. Preslávil sa na svoju dobu revolučnými tvrdeniami „opakovanie je matkou múdrosti“ a „škola hrou“. Jeho filozofia sa nazýva pansofia. Ústrednou filozofickou ideou J. A. Komenského je myšlienka jednej harmónie ovládajúcej celý kozmos. Komenského filozofické úvahy sa sústreďujú na súvislosť zmyslu všetkého bytia. Tak ako je pre prístup F. Bacona k svetu príznačná indukcia, a pre R. Descarta evidentná dedukcia, tak je pre Komenského typický postup synkritickou metódou. Deň jeho narodenia, 28. marec, je na Slovensku a v Česku Dňom učiteľov; Svetový deň učiteľov pripadá na 8. október.
Téma: Filmy
Abschied – Brechts letzter Sommer je nemecký hraný film, ktorý v roku 2000 nakrútil režisér Jan Schütte podľa scenára Klausa Pohla. Hlavnú úlohu dramatika Bertolta Brechta hrá Josef Bierbichler, ktorý sa chystá opustiť svoj dom pri jazere v Brandenbursku, vrátiť sa do Berlína a pripraviť sa tu k ďalšej divadelnej sezóne. Hudbu k filmu zložil waleský hudobník a hudobný skladateľ John Cale.
Téma: Futbal
Aberdeen Football Club je škótský futbalový klub sídliaci v Aberdeene. Klub pôsobí v najvyššej škótskej súťaži – Scottish Premier League. V 80. rokoch prežíval klub úspešné roky aj vďaka pôsobeniu trénera Sira Alexa Fergusona. 3-krát sa stal klub majstrom ligy a v roku 1983 vyhral Pohár víťazov pohárov UEFA, keď vo finále zdolal Real Madrid.
Téma: Vrchy
Queen Mary's Peak je názov aktívnej sopky na ostrove Tristan da Cunha. Sopka pokrýva prakticky celý ostrov, jej aktivita nie je obmedzená na hlavný kráter, ale aj viacero parazitických kráterov obkolesujúcich sopku. Jediná historická erupcia sa odohrala na severných svahoch sopky 10.októbra 1961 - 15. marca 1962 a vyžiadala si evakuáciu obyvateľstva. Posledná erupcia sa odohrala asi 25 km juhovýchodne od ostrova pod hladinou mora v roku 2004.
Téma: Spisovatelia
Abdullah bin Abdulkadir Munshi alebo Abdullah bin Abdul Kadir Munshi (* 1796, Melaka, Malajzia – † 1854, Mekka, Saudská Arábia) je malajzijský spisovateľ, zakladateľ modernej malajzijskej prózy. Spolupracoval s britskými kolonialistami a snažil sa o kultúrny rozvoj Malajzijčanov. Jeho dielo vykazuje zreteľný európsky vplyv.
Téma: Filmy
Boxer a smrť je tretí celovečerný film slovenského režiséra Petra Solana. Film bol inšpirovaný literárnou predlohou poľského spisovateľa Jozefa Hena. Prvá verzia scenára z roku 1958 nebola schválená z dôvodu profašistického vyznenia, podarilo sa to až o tri roky neskôr.
Téma: Politici
Bruno Kreisky (* 22. január 1911, Viedeň, Rakúsko – † 29. júl 1990, tamže) bol rakúsky právnik a politik. Bol ministrom zahraničných vecí (1959 – 1966), predsedom Sociálnodemokratickej strany (SPÖ) (1967 – 1983) a kancelárom Rakúska (1970 – 1983).
Téma: Spisovatelia
Johannes Vilhelm Jensen (* 20. január 1873, Farsø, Dánsko – † 25. november 1950, Kodaň) bol dánsky spisovateľ, nositeľ Nobelovej ceny za literatúru z roku 1944. Je považovaný za jednú z hlavných postáv dánskej literatúry 20. storočia.
Téma: Spisovatelia
Henáná z Adiabény alebo len Henáná (sýr. ܚܢܢܐ – Hənānā) (* 6. storočie, Adiabéna – † 610) bol sýrsky teológ a spisovateľ, vedúci predstaviteľ teologickej školy v Nisibis v druhej polovici 6. storočia. Jeho konfesia je ťažko opísateľná. Vyrastal síce v oblastiach, kde mal silný vplyv nestorianizmus, no jeho náuka bola monofyzitská (miafyzitská) alebo neochalcedoniánska. Napísal viacero diel v sýrskom jazyku, zachovala sa však len časť z nich.
Téma: Spisovatelia
Timotej I. lebo Timotheos I. (sýr. ܛܝܡܬܐܘܣ ܩܕܡܝܐ – Timátaos Kadmájá alebo skrátene Tímáte'ós; * 727/728/zriedkavejšie okolo 740, Hazzá – † 9. január 823, Bagdad) bol nestoriánsky biskup a spisovateľ, patriarcha (katolikos) Cirkvi Východu v období od 1. mája 780 do 9. januára 823. Bol jedným z najplodnejších spisovateľov svojej doby. Býva považovaný za najschopnejšieho a najefektívnejšieho nestoriánskeho patriarchu.
Téma: Vrchy
Halti (iné názvy: Haltituntunturi, Haltia alebo Haltiatunturi – tunturi znamená vrch – a Háldi v jazyku Sámi) je so svojimi 1328 metrami nad hladinou mora, najvyšším miestom vo Fínsku. Nachádza sa v katastrálnom území samosprávnej obce Enontekiö v provincii Laponsko na hraniciach medzi Fínskom a Nórskom. Vrchol Halti vo výške 1 365 m sa už nachádza v Nórsku a je známy ako Ráisduattarháldi. Najvyšší bod Fínska sa nachádza na hrebeni Ráisduattarháldi vo výške 1 324 m. Je známy ako Hálditšohkka na hraniciach s Nórskom. Najvyšší vrch, ktorého vrchol leží vo Fínsku je Ridnitšohkka s výškou 1 316 m.
Téma: Vtáky
Lastovičkovité (Hirundinidae) sú čeľaď vtákov radu vrabcotvaré (Passeriformes). Väčšina rodov z tejto čeľade má slovenské rodové meno lastovička (ich zoznam pozri v článku lastovička). Sú to drobné hmyzožravé spevavce. Na guľatej hlave je charakteristický krátky, hlboko rozoklaný zobák, prispôsobený k lovu hmyzu počas letu. Krídla majú dlhé, štíhle a zahrotené, s deviatimi letkami. Nohy sú krátke a slabé, členovia tejto čeľade sa po zemi pohybujú len výnimočne. Chvost je obyčajne vidlicovitý. Sfarbenie je u väčšiny druhov zhora tmavé až tmavo lesklé, zospodu je telo biele. Sfarbenie samcov a samíc sa vzájomne nelíši. Väčšina druhov si lepí hniezda z hliny, prilepenej k pevnému podkladu. Niekoľko druhov hniezdi v podzemných norách. Táto čeľaď je rozšírená takmer vo všetkých teplejších oblastiach sveta, chýba len na Novom Zélande a v časti Oceánie. Tam, kde je v zimnom období nedostatok hmyzu, sú sťahovavé.
Téma: Politici
Štátnik, resp. štátnička je vysoko postavený politik, resp. politička, osoba podieľajúca sa na vedení štátu. Výraz sa používa zvyčajne na označenie takej politickej osobnosti, ktorá požíva veľkú mieru rešpektu, oplýva znalosťami, zručnosťou a víziou pri vedení štátu. Rozdielom medzi politikom a štátnikom sa zaoberal napr. americký teológ a spisovateľ James Freeman Clarke, ktorý v eseji „Hľadá sa štátnik“ v bostonskom časopise Old and New z decembra 1870 tvrdil: 12. apríla 1958 sa vtedy už bývalý (33.) prezident Spojených štátov Harry S. Truman pre denník New York World-Telegram and Sun vyjadril: „Politik je človek, ktorý rozumie vláde, a politik je potrebný na to, aby vláda fungovala. Štátnik je politik, ktorý je mŕtvy 10 či 15 rokov.“
Téma: Vrchy
Kilimandžáro je ľadom pokrytý horský masív, tvorený troma stratovulkánmi – Kibo (5 895 m), Mawenzi (5 149 m) a Shira (3 962 m), nachádzajúci sa na území Tanzánie a čiastočne Kene. Masajský názov hory je Oldoinyo Oibor – biela hora, svahilský Kilima Njaro – svietiaca hora. Aj keď je sopka považovaná za neaktívnu, z krátera Kibo unikajú sopečné plyny a vedci zistili, že v roku 2003 sa magma nachádzala len 400 m pod kráterom. Preto existujú obavy, že môže nastať kolaps, podobný výbuchu Saint Helens v roku 1980. Posledná veľká erupcia bola datovaná pred 360 000 rokmi, zatiaľ čo posledná aktivita bola zaznamenaná len pred 200 rokmi. Kilimandžáro má 2,2 štvorcových kilometrov (0,85 štvorcových míľ) ľadovcového ľadu a rýchlo ho stráca v dôsledku klimatických zmien. Ľadovce sa od roku 1912 zmenšili o 82 % a od roku 1989 klesli o 33 %. Do 20 rokov môže byť bez ľadu, čo dramaticky ovplyvní miestnu pitnú vodu a zavlažovanie plodín.
Téma: Rieky
Považské hlasy bol časopis, ktorý vychádzal na Slovensku v období po prvej svetovej vojne. Časopis vychádzal v Novom Meste nad Váhom v utorok a v sobotu, vydávala ho Okresná Slovenská národná rada v Novom Meste nad Váhom, tlačila ho Kníhtlačiareň Ján Trnovský. Bol to časopis Republikánskej strany poľnohospodárskeho a maloroľníckeho ľudu. Zanikol pravdepodobne 31. decembra 1933.
Téma: Politici
George W. Bush, celým menom George Walker Bush (* 6. júl 1946, New Haven, Connecticut, USA) je americký politik, v poradí 43. prezident Spojených štátov amerických. Bush, člen Republikánskej strany, pochádza z prominentnej rodiny Bushovcov, do ktorej patrí tiež jeho starý otec (Prescott Bush, senátor USA), jeho otec (George H. W. Bush, bývalý prezident USA), a jeho brat (Jeb Bush, bývalý guvernér štátu Florida). Predtým, ako sa stal prezidentom, bol George W. Bush podnikateľom v oblasti ropného priemyslu a profesionálneho bejzbalu. Bol zvolený za 46. guvernéra Texasu, a vyhral nomináciu Republikánskej strany v prezidentských voľbách v roku 2000. Bush sa stal prezidentom, keď vo volebnom boji porazil viceprezidenta Ala Gorea z Demokratickej strany v obzvlášť kontroverzných voľbách. Bush bol znovu zvolený za prezidenta v roku 2004, keď porazil senátora za štát Massachusetts, Johna Kerryho. V prezidentskej kampani používal na svoje odlíšenie južanský variant anglickej výslovnosti písmena W (double U), konkrétne „Dubya“. Táto prezývka mu časom prischla a označujú ho tak aj jeho priaznivci aj kritici.
Téma: Vrchy
Dom (4 545 m n. m.) je druhý najvyšší vrch Švajčiarska (ak rátame masív Monte Rosy ako jeden, inak piaty a celkovo šiesty v Alpách) a zároveň je to najvyšší vrch, ktorý leží celou svojou plochou na švajčiarskom území. Spolu s vrchmi Monte Rosa, Matterhorn a Weisshorn ohraničujú malebné údolie vo Penninských Alpách s mestečkami Zermatt, Tasch, Randa a Sant Niklaus. Bezprostredným susedom Domu je vrch Taschhorn (4 491 m n. m.) Výstup na Dom je zaujímavý tým, že má zo všetkých alpských štvortisícoviek najväčšie výškové prevýšenie, až 3100 m. Žiadna z výstupových trás sa nedá skrátiť či uľahčiť (napr. lanovkou či vláčikom).
Téma: Futbal
Claudio Caniggia (* 9. január 1967, Buenos Aires) je bývalý argentínsky futbalový útočník. Reprezentoval Argentínu na dvoch majstrovstvách sveta a na klubovej úrovni hrával za River Plate aj Boca Juniors a v Európe.
Téma: Vrchy
Gaiziņkalns (312 m n. m.) je najvyšší kopec Lotyšska. Nachádza sa vo Vidzemských vrchoch (lot. Vidzemes augstiene) v blízkosti mesta Madona. Na vrchole stála do 14. decembra 2013 nedokončená rozhľadňa. Gaiziņkalns je lyžiarskym strediskom – na svahoch sú zjazdovky a lyžiarske vleky.
Téma: Filmy
A máme, čo sme chceli je slovensko-kanadský komediálny a dramatický film z roku 2023 od režiséra Michala Kunesa Kováča, v ktorom v hlavných úlohách hrajú Eva Holubová a Bolek Polívka.
Téma: Futbal
Branislav Rzeszoto (* 3. november 1975) je slovenský futbalový brankár. Na začiatku roku 2009 sa mal stať hráčom talianskeho druholigového klubu Ascoli Calcio, nakoniec však zostal hráčom DAC Dunajská Streda.
Téma: Futbal
Club Deportivo Numancia de Soria, S.A.D. je španielsky futbalový klub zo Sorie, ktorý bol založený 9. apríla 1945. V súčasnosti hrá druhú najvyššiu španielsku futbalovú súťaž, Segunda División, keďže na konci sezóny 2008/09 zostúpil z Primera División.
Téma: Filmy
Čarbanice je česko-slovenský film režisérky Evy Štefankovičovej z roku 1982. Príbeh zachytáva dobrodružstvá malého Jakuba, ktorý sa s rodičmi presťahuje z malého mesta na nové sídlisko v Bratislave. Postupne sa musí vyrovnávať s problémami nového prostredia, rodinnými udalosťami a novou školou.
Téma: Futbal
Európsky pohár majstrov bola najvýznamnejšia európska futbalová súťaž v rokoch 1956 - 1992. Od sezóny 1992/1993 ju nahradila dnešná Liga majstrov UEFA.
Téma: Vrchy
Blaník je 638 m vysoký, legendami opradený vrch v Stredočeskom kraji. Nachádza sa asi 10 kilometrov južne od Vlašimu, na území Louňovíc pod Blaníkem. Sú s ním spojené povesti o blaníckych rytieroch a v ťažkých chvíľach českej histórie bol symbolom nádeje na získanie slobody a svojbytnosti českého národa. Meno Blaník je možno odvodené od keltského Blaniak.
Téma: Spisovatelia
Mária Rázusová-Martáková (pseudonymy Ivo Medin, Teta Mariena, Moro a i.) (* 28. jún 1905, Vrbica – † 5. august 1964, Bratislava) bola slovenská poetka, dramatička a prekladateľka, sestra slovenského spisovateľa Martina Rázusa.
Téma: Vrchy
Matterhorn (tal. Monte Cervino, franc. Mont Cervin alebo Le Cervin) (4 478 m n. m.) je jedným z najkrajších vrcholov Álp. Známa skalná veža Matterhornu sa týči nad malebným švajčiarskym mestečkom Zermatt (najznámejší pohľad) a talianskym mestom Breuil-Cervinia vo Val Tournanche. Názov Matterhorn vznikol pravdepodobne z nemeckých slov „matt“ vo význame údolie, lúka a „horn“ – roh. Matterhorn má na každú svetovú stranu obrátenú jednu stenu, ktoré sú nezvyčajne strmé. Sú oddelené ostrými hranami (hrebeňmi). Najčastejšou výstupovou hranou je Hörnli, ktorý je v strede najznámejšieho pohľadu na Matterhorn od Zermattu. Matterhorn bol poslednou z vysokých alpských štvortisícoviek, na ktorú vyliezli horolezci. Už pohľad na majestátnosť štítu vzbudzoval úctu. Práve preto sa jeho zdolanie stalo v polovici 19. storočia vecou prestíže.
Téma: Spisovatelia
Uladzimir Siamionavič Karatkevič (biel. Уладзімір Сямёнавіч Караткевіч, * 26. november 1930, Orša – † 25. júl 1984, Minsk, Bielorusko) bol bieloruský básnik, prozaik, dramaturg, publicista, prekladateľ. Jedna z najvýznamnejších osobností bieloruskej literatúry druhej polovice 20. storočia. Prvý bieloruský spisovateľ, ktorý sa venoval žánru historickej detektívky.
Téma: Futbal
Akira Nozawa (jap. 野澤 晁; * 15. august 1914, Hirošima – † 13. máj 2000) bol japonský futbalista. V roku 1934 Nozawa odohral 3 zápasy za Japonské národné futbalové mužstvo.
Téma: Vtáky
Kaňa stepná alebo kaňa východná (Circus macrourus) je dravý vták z čeľade jastrabovité (Accipitridae). Obýva centrálnu palearktídu od juhovýchodnej Európy až po Bajkalské jazero. Podľa Medzinárodnej únie na ochranu prírody a prírodných zdrojov kaňa stepná patrí medzi takmer ohrozené druhy, trend celkovej populácie je klesajúci. Európska populácia tvorí približne 40% celosvetovej, prekonala veľkú stratu 30% stavu v rokoch 1970 – 1990 s pokračujúcim poklesom v rokoch 1990 – 2000 rýchlosťou 30% za obdobie troch generácií (18 rokov) a s aktuálnym konštatovaním že trend je neznámy. Podstatná časť populácie sa nachádza v južnom Rusku a v Kazachstane. Výsledky prieskumov v severnom Kazachstane v Kostanajskej oblasti z rokov 1997 – 2004 poukazujú na populáciu 1500 – 2000 párov s kolísavým trendom a s hniezdnou hustotou 9,4 – 25 párov na 100 km2. Z južného Kazachastanu existujú len neoficiálne tvrdenia že je lokálne hojný. Iný výskum z Ázie nie je známy. Druh má kočovnú povahu a kolísavé stavy sťažujú stanovenie stupňa ohrozenia. Kým nebudú k dispozícii ďalšie práce, kaňa stepná je považovaná za druh s pomerne rýchlo klesajúcim trendom.
Téma: Vtáky
Kačička mandarínska (iné názvy: kačica mandarínska, kačička mandarínska, kačička bradatá, mandarínka; lat. Aix galericulata, Dendronessa galericulata) je druh zúbkozobca z čeľade kačicovité (Anatidae). Obýva východnú Palearktídu, bola introdukovaná v Európe. Podľa Medzinárodnej únie na ochranu prírody a prírodných zdrojov kačička mandarínska patrí medzi najmenej ohrozené druhy, celková populácia klesá, hoci niektoré miestne popolácie sú stabilné.
Téma: Medicína
Migréna sú záchvatovité bolesti hlavy, častejšie jednostranné, pulzujúce, veľkej intenzity. Začínajú sa obyčajne ráno, trvajú niekoľko hodín až dní. Sprevádzané sú vracaním, nechutenstvom, sčervenaním tváre, opuchom mihalníc, slzením, citlivosťou na svetlo (fotofóbia) a hluk (fonofóbia). Strany sa môžu v jednotlivých záchvatoch striedať a na vrchole záchvatu sa môže bolesť rozšíriť na celú hlavu. Frekvencia paroxyzmov je rôzna, od niekoľkých záchvatov za mesiac, až po zopár ročne. Začína často už v puberte, môže sa ale vyskytovať aj u detí. Častý je pozitívny rodinný výskyt. Záchvat môže začať nešpecifickými prodromami (podráždenosť, zmeny nálad...), po ktorých sa rozvíja progradujúca (so stúpajúcou tendenciou) bolesť hlavy, s možným vrcholom: zvracenie, môzu sa vyskytovať bolesti v bruchu a hnačka. Trvanie záchvatu je obvykle niekoľko hodín, menej často aj tri dni. Trvanie záchvatu, ktoré presahuje 3 dni sa označuje ako status migrenosus. Niektorí postihnutí sa môžu celý ďalší deň cítiť zvýšene unavení až vyčerpaní alebo s myalgiou (bolesťami vo svaloch). Ak migréna prebieha v tejto už popísanej forme, skôr bola označovaná ako prostá, klasická. Migréna komplikovaná zahrňuje v sebe komplex fokálnej cerebrálnej (lokálnej mozgovej) symptomatiky. Preto podľa platnej medzinárodnej klasifikácie rozprávame o migréne s aurou / bez aury. Aura sa rozvíja v priebehu 5 - 20 minút, odoznieva obvykle do 60 minút. V ojedinelých prípadoch až hodiny, dni. Migrénová aura ( existuje aj epileptická) môže mať nasledujúce príznaky: 1. zrakové - pozitívne ( ak vidí, to čo nie je) - fosfény - t. j. iskrenie, záblesky, alebo negatívne - t. j. výpadky zorného poľa. 2. senzitívne - s hemiparéziami (obrna polovice tela,tváre), hypestéziou ( znížená citlivosť) 3. motorické - opäť hemihacharakteru (hemiparézy, hemiplégie) 4. rečové - fatické poruchy (expresívna afázia) 5. bazilárna migréna - dysartria, závrať, tinitus (pískanie v ušiach), diplopia, ataxia, obojstranné parézy 6. oftalmoplegická
Téma: Vrchy
Pelée (franc. Montagne Pelée) je aktívny stratovulkán, nachádzajúci sa v severnej časti ostrova Martinik v Karibiku. Je to jedna z najaktívnejších sopiek v Malých Antilách, za posledných 5 000 rokov bolo evidovaných vyše 20 veľkých erupcií. Pelée je smutne preslávená vďaka erupcii v roku 1902 (jednej z najhorších prírodných katastrof 20. storočia), keď zničila mesto Saint-Pierre (nazývané Perla Malých Antíl) a zapríčinila smrť asi 28 000 ľudí. Táto erupcia dala aj názov jednému typu sopečných erupcií - pélejská erupcia.
Téma: Medicína
Dupuytrenova kontraktúra je ochorenie pri ktorom dochádza k postupnému stiahnutiu a zvrašteniu kože na dlani s následnou deformitou prstov, vyvolanému nebolestivým väzivovým pruhom, ktorý ide z dlane na prsty. Zasiahnuté bývajú predovšetkým prstenník a malíček, ktoré sa niekedy dokážu skrútiť až dole do dlane. Ochorenie spravidla postihuje obe ruky, pričom sa rozvíja až okolo 40. roku života. Ochorenie, podľa záznamov, častejšie postihuje mužov než ženy.
Téma: Filmy
A je tu zas alebo Už je tu zas (orig. Er ist wieder da) je nemecká komédia režiséra Davida Wnedta z roku 2015 podľa rovnomenného príbehu Timura Vermesa. Premiéra sa konala 6. októbra v Berlíne. Dňa 8. októbra bol publikovaný do nemeckých kín. Na film sa prišlo pozrieť vyše 2,4 milióna divákov. Dňa 10. júna 2018 mal film premiéru vo FTA televíznej stanici ProSieben.
Téma: Vtáky
Brehárik ploskozobý (iné názvy: pobrežník ploskozobý, pobrežník tľapkavozobý; lat. Calidris falcinellus alebo Limicola falcinellus) je druh vtáka z čeľade slukovité (Scolopacidae). Hniezdi nesúvisle v celej palearktickej oblasti v močaristých oblastiach s vodnými plochami a s bahnitým brehom. Podľa Medzinárodnej únie na ochranu prírody a prírodných zdrojov brehárik ploskozobý patrí medzi najmenej ohrozené druhy, trend celkovej populácie je klesajúci, stavy v Európe nie sú známe.
Téma: Spisovatelia
Abraham a Sancta Clara, vlastným menom Johann Ulrich Megerle (* 2. júl 1644, Leibertingen, Nemecko – 1. júl 1709, Viedeň) bol rakúsky kazateľ a spisovateľ obdobia baroka. Vo svojich kázňach kritizoval neduhy svojej doby, burcoval ľudí proti Turkom. Jeho najvýznamnejším dielom je satirický román Arcilotor Judáš (orig. Judas der Erzschelm).
Téma: Filmy
Big Lebowski je americká kultová komédia z roku 1998, napísaná a režírovaná Joelom a Ethanom Coenovcami v hlavnej úlohe s Jeffom Bridgesom ako "The Dude", alebo Jeffrey Lebowski. Jeffrey Lebowski, alias Dude, je najlenivejší človek v LA. Žije len pre svoju jedinú záľubu, bowling, až kým si ho nezmýlia s jeho menovcom Lebowskim (milionárom, ktorému niekto uniesol ženu) a znehodnotia mu obľúbený koberec. Tým sa začne strhujúca dráma, v ktorej vidinou náhrady koberca dostáva Dude za úlohu zachrániť Bunny (milionárovu nymfomaniackú ženu) z rúk únoscov výmenou za výkupné. Všetko prebieha v poriadku, až kým si Dudov kamarát z bowlingu Walter Sobchack nezmyslí nechať si všetky peniaze. Z výkupného si chcú uchmatnúť aj Maude Lebowská (tvrdí, že výkupné stopol jej milionársky otec z fondu pre nadané deti), Bunny Lebowskej fašisticko-nihilistický kamaráti, ale aj miestny pornoproducent Jackie Treehorn, ktorému Bunny dlží peniaze. Všetci tlačia na chudáka Duda, aby im vyriešil problém, pritom Dude je pred dôležitou kvalifikáciou na turnaj v bowlingu...
Téma: Futbal
Cena Petra Dubovského 2007 bol 8. ročník ocenenia pre slovenského futbalistu do 21 rokov. Vyhlásenie sa konalo 3. februára 2008 v bratislavskom hoteli Radisson SAS Carlton súbežne s vyhlasením futbalistu roka. S počtom 24 bodov vyhral Marek Hamšík. Na druhom mieste skončili Juraj Kucka a Pavol Jurčo s 2 hlasmi.
Téma: Vtáky
Čajka čiernohlavá (lat. Ichthyaetus melanocephalus syn. Larus melanocephalus) je stredne veľký druh čajky z čeľade čajkovité. Žije v južnej palearktíde, hniezdi hlavne v Ukrajine na pobreží Azovského a Čierneho mora. Na Slovensku hniezdi od roku 1996 na 0,70 % mapovacích kvadrátov. Podľa Medzinárodnej únie na ochranu prírody a prírodných zdrojov čajka čiernohlavá patrí medzi najmenej ohrozené druhy, trend celkovej populácie je klesajúci, v Európe klesli jej stavy za obdobie troch generácií (30,3 rokov) o 25%.
Téma: Politici
Patrice Émery Lumumba (* 2. júl 1925, Onalua, Belgické Kongo, dnes Konžská demokratická republika – † 17. január 1961) bol africký protikoloniálny vodca a prvý legálne zvolený predseda vlády Republiky Kongo (neskôr nazývané Zair, dnes Konžská demokratická republika).
Téma: Spisovatelia
Nelly Sachsová, vlastným menom Leonie Sachsová (* 10. december 1891, Berlín, Nemecko – † 12. máj 1970, Štokholm, Švédsko) bola nemecká prozaička (Legendy a poviedky), poetka (V príbytkoch smrti) a prekladateľka židovského pôvodu.
Téma: Spisovatelia
Prof. PhDr. Jan Bouzek, DrSc. (* 17. február 1935, Praha – † 3. november 2020) bol český profesor klasickej archeológie na Filozofickej fakulte Karlovej univerzity. Do roku 2012 externe vyučoval aj na Masarykovej univerzite.
Téma: Rieky
Jang-c’-ťiang je rieka v strednej Číne, s dĺžkou 6 380 km (udáva sa aj 6 300, 5 472 či 5 701 km) a s prietokom 31 900 m³/s. Názov Jang-c’-ťiang (扬子江, Yángzǐ Jiāng, doslova „Rieka provincie Jang“), zažitý vo viacerých jazykoch, je pôvodne miestnym označením pre dolný tok rieky, pod ktorým ho najskôr poznali európski misionári. V Číne sa spravidla nazýva Čchang-ťiang (zjednodušené znaky: 长江, tradičné znaky: 長江, Cháng Jiāng, doslova „Dlhá rieka“). Je najdlhšou riekou celého euroázijského kontinentu, na ktorom prietokom zaostáva len za Gangou. V celosvetovom meradle je dĺžkou tretia (za Amazonkou a Nílom), prietokom v poradí štvrtá (za Amazonkou, Gangou a Kongom). Do mora ročne privádza 960 miliárd m³ (960 km³) vody.
Téma: Rieky
Eufrat (arab. الفرات‎ – al-Furát, tur. Fırat, akk. Purātu, sum. BU-RA-NU-NU) je najväčšia rieka Blízkeho východu. Jej dĺžka je 2 760 km, povodie sa rozprestiera na ploche 673 000 km², priemerný prietok na sútoku s Tigrisom je 818 m³/s.
Téma: Rieky
Orange River, Oranje alebo Oranjerivier je najväčšou riekou Južnej Afriky. Pramení v pohorí Dračie vrchy (Drakensberg) v Lesothe a tečie smerom na západ do Atlantického oceánu. Do mora sa vlieva pri meste Oranjemund na juhoafricko-namíbijskej hranici. Tvorí časť hranice medzi Juhoafrickou republikou a Namíbiou a medzi JAR a Lesothom. Preteká cez mestá Upington, Kimberly a Aggeneys. Rieka je dôležitá pre juhoafrickú ekonomiku a poľnohospodárstvo, nakoľko sa využíva na zavlažovanie a stojí na nej viacero vodných elektrární. Rieku pomenoval holandský objaviteľ Robert Jacob Gordon podľa vtedajšej holandskej kráľovskej rodiny. Pre režim rieky sú typické letné záplavy od novembra do marca. Od júla od augusta trvá na rieke nízky zimný stav. Prietok rieky je premenlivý, priemerne dosahuje okolo 800 m³/s. Ročný prietok dosahuje okolo 25 km³. Rieka nie je splavná.
Téma: Filmy
Arizonský sen je prvý film režiséra Emira Kusturicu, ktorý natočil za hranicami Juhoslávie. Na MFF v Berlíne v roku 1993 získal zvláštnu cenu poroty Strieborný berlínsky medveď.
Téma: Rieky
Pohronie je aj všeobecný názov územia pozdĺž rieky Hron. Pohronie (Pohronský región cestovného ruchu) je slovenský región a región cestovného ruchu. Ako región cestovného ruchu oficiálne zahŕňa okresy: Banská Štiavnica Zvolen Žarnovica Žiar nad Hronom Detva
Téma: Vtáky
Kura domáca (iné názvy: kur domáci, v poľnohospodárstve a chovateľstve aj sliepka; lat. Gallus gallus f. domestica, ďalšie lat. názvy pozri nižšie) je domestikovaný taxón z rodu kura (Gallus). Presnejšie je spravidla hodnotený ako forma (alebo staršie poddruh či varieta) druhu kura divá (Gallus gallus) alebo staršie ako samostatný druh kury. Je jedným z najrozšírenejších domácich zvierat. V roku 2003 žilo v chovoch asi 24 miliárd jedincov tohto druhu.
Téma: Vrchy
Mount Kirkpatrick (4 528 m n. m.) je štvrtá najvyššia hora v Antarktíde. Vrchol bol objavený a pomenovaný britskou antarktickou expedíciou (známou ako Nimrod) v roku 1908 – 1909. Meno dostal podľa glasgowského podnikateľa, ktorý výpravu podporoval. Hora nie je pokrytá ľadom. Je taktiež významným náleziskom fosílií z doby keď Antarktída bola teplým miestom s bujnou vegetáciou. Našli sa tu napríklad pozostatky Cryolophosaurusa.
Téma: Filmy
Anton Špelec, ostrostrelec (čes. Anton Špelec, ostrostřelec) je československá komédia z roku 1932, natočená na námet divadelnej hry Emila Artura Longena Už mě vezou. Hlavnú postavu stvárnil Vlasta Burian.